Sherlock Holmes: The Devil's Daughter

'''''Sherlock Holmes: The Devil's Daughter'''* jest videoigra pustolovno-detektivnog žanra iz serijala igara o Sherlocku Holmesu. Razvila ju je kompanija Frogwares, a 2016. objavio Bigben Interactive za Microsoft Windows, PlayStation 4 i Xbox One. Igra je prvobitno trebala biti objavljena na svim platformama 10. juna 2016, ali su verzije za konzole (Xbox One i PlayStation 4) odgođene i objavljene nešto kasnije, 25. oktobra 2016, dok je verzija za Windows objavljena na vrijeme.

## Doživljaj igre 
Poput svog prethodnika, igre *Sherlock Holmes: Crimes & Punishments'', većina radnji u igri sastoji se od istraživanja mjesta zločina i ispitivanja tragova. Tragovi će se po otkriću dodati na "tablu za dedukciju", na kojoj igrači mogu spojiti djeliće informacija koje su sakupili, što će ih dovesti do raznih mogućnosti i dedukcija. Nakon što spoje dedukcije, pružit će im se stablo dedukcija u "umnoj palači" i, u zavisnosti od toga kako protumače tragove, doći će do različitih zaključaka.

## Radnja 
Igra se sastoji od pet samostalnih slučajeva. Osim u dostignućima koja se dobijaju tokom cijele igre, poput onih za rješavanje pojedinih moralnih dilema, slučajevi nisu povezani jedan s drugim. Slučajevi su sljedeći:
* "Prey Tell" – Holmesa posjećuje dječak čiji je otac nestao. Holmes istražuje slučaj i otkriva niz nestanaka.
* "A Study in Green" – Holmes učestvuje u boćarskom turniru, ali dodjelu nagradu prekida ubistvo jednog člana boćarskog kluba.
* "Infamy" – Dok Holmes istražuje nestanak, slijedi ga glumac koji ga proučava da bi ga bolje tumačio u predstojećoj ulozi.
* "Chain Reaction" – Holmes nailazi na masovnu nesreću u kojoj je stradalo nekoliko ljudi. Istražuje područje da bi saznao šta se dogodilo.
* "Fever Dreams" – Holmesov novi susjed oteo je svoju usvojenu kćerku. Mora je pronaći prije nego što bude prekasno.

## Razvoj 
Osmi nastavak Frogwaresovog serijala igara o Sherlocku Holmesu najavljen je 8. maja 2015. Prvobitno se očekivalo da će Sherlocka ponovo tumačiti Kerry Shale, ali je kasnije objavljeno da će se ova adaptacija usredotočiti na drugo oličenje Holmesa, koga će tumačiti Alex Jordan. Ovo je prva igra iz serijala koju nije objavio Focus Home Interactive nego Bigben Interactive. Nije naveden razlog za promjenu izdavača.

## Prijem 
GameSpot je igru ocijenio sa 6 od 10, rekavši da je "fantastična detektivska igra; šteta je što je koče razni tehnički problemi i osrednji pokušaj da se ubaci nešto akcije u doživljaj". IGN je dao nešto nižu ocjenu – 5 od 10 – rekavši da "ima dobre zagonetke, ali je način na koji se vrši interakcija rigidan i ograničen".

Igra je sveukupno naišla na mješovite reakcije kritičara. Na sajtu Metacritic verzija za Windows ima rezultat 65 od 100, zasnovan na 19 kritika, verzija za PlayStation 71 od 100, zasnovan na 28 kritika, a verzija za Xbox 66 od 100, rezultat zasnovan na 12 kritika.

## Reference 
## Vanjski linkovi 
* Zvanični sajt 

Kategorija:Akcijsko-pustolovne videoigre
Kategorija:Detektivske videoigre
Kategorija:Videoigre iz 2016.
Kategorija:Videoigre s radnjom u Londonu
Kategorija:Videoigre s radnjom u Ujedinjenom Kraljevstvu
Kategorija:Videoigre razvijene u Ukrajini
Kategorija:Videoigre za PlayStation 4
Kategorija:Videoigre za Windows
Kategorija:Videoigre za Xbox One
Kategorija:Videoigre zasnovane na Sherlocku Holmesu